Lewenslank vir polisieman se moordenaars | Maroela Media
Volgens sers. Mmako Mophireng van die polisie is Teko Mphuti (26) van Mokgotlong in Lesotho en Malefetsane Nhlapo (36) van Makeneng Village in Qwaqwa op Donderdag gevonnis vir die moord op die studentekonstabel Pula Rasebakoa verlede jaar.
Regter Connie Mocumie het Mphuti tot 'n bykomende agt jaar en Nhlapo tot 'n bykomende vyf jaar gevangenisstraf gevonnis vir roof met verswarende omstandighede. Mphuti is ook gevonnis daarvoor dat hy ten tye van sy arres 'n onwettige immigrant was. Die vonnisse sal gelyklopend uitgedien word.
Rasebakoa het op 8 Maart verlede jaar vermis geraak, en sy liggaam is op 29 Junie onder 'n hoop klippe in die Drakensberge gevind. Mophireng het gesê Nhlapo was 'n polisie-informant oor veediefstal-verwante misdaad.